**FARSKÉ OZNAMY – filiálky NEMČICE ⦁ Farnosti Topoľčany**

**Nedeľa Zoslania Ducha Svätého (HODY)**

(5.6.2022 – 12.6.2022)

▪ **Sv. omše počas týždňa v Nemčiciach a ich úmysly**:

*Pondelok*: 18.30 h. + Rodina Kováčiková, Benedikovičová, Novanská a ich rodičia

*Piatok*: 18.30 h. + Pavol Kováč, sestra Katarína, Milan Lovas a rodičia z oboch strán

*Nedeľa*: 09.00 h. + Mária Gričová a rodičia

▪  **Liturgický kalendár týždňa:**

*Pondelok*:  O Duchu Svätom, votívna sv. omša (*Svätodušný pondelok*)

*Utorok*:    Preblahoslavenej Panny Márie, Matky Cirkvi

*Štvrtok*:    Nášho Pána Ježiša Krista, najvyššieho a večného kňaza

*Sobota*:    Sv. Barnabáša, apoštola

*Nedeľa*:    Nedeľa Najsvätejšej Trojice (*11. nedeľa cez rok*)

▪ Touto Svätodušnou nedeľou (5.6.) sa končí veľkonočné obdobie. Paškál sa odkladá ku krstiteľnici a od pondelka sa opätovne modlíme modlitbu *Anjel Pána*.

▪ V sobotu 11. júna 2022 o 10.00 hod. bude v našom farskom kostole slávnosť prvého sv. prijímania žiakov tretieho ročníka Základnej školy Tribečská. Deti budú mať nácvik v kostole podľa svojho určenia. Spovedať výhradne prvoprijímajúce deti budeme vo farskom kostole v piatok 10.6. od 17.00 hod. Spovedať ich rodičov a príbuzných budeme následne v piatok od 17.30 hod. Prajeme im peknú slávnosť!

▪ Na budúcu nedeľu **12. júna 2022** bude na záver sv. omše, ktorá je vo farskom kostole v Topoľčanoch o 10.30 hod. nasledovať **slávnostné požehnanie obnovenej kamennej sochy sv. Antona Paduánskeho**, ktorá sa nachádza na námestí pri bočnom vchode kostola. Obrad požehnania teda bude okolo **11.30 hod.**

▪ V Nemčiciach máme dnes hody. Z tohto dôvodu sv. omša v týždni bude zajtra na Svätodušný pondelok o 18.30 hod. ( *a to namiesto stredy, kedy sv. omša nebude*).

▪ V aktuálnych *Katolíckych novinách* sú uverejnení novokňazi Slovenska za rok 2022.

▪ V blízkom čase by sme mali začať pracovať na renovácii časti priečelia fasády farského kostola a osadenia novej pamätnej mramorovej tabule. Počas týchto prác z bezpečnostných dôvodov bude uzatvorený hlavný vchod kostola. Vtedy treba využiť pre vstup bočné vchody, ktoré oba budú otvorené. Ďakujeme za porozumenie.

▪ V nedeľu 26. júna 2022 sa uskutoční v areáli v Nitre na Kalvárii krásne celodenné podujatie *Stretnutia rodín* za prítomnosti oboch nitrianskych biskupov a bohatého duchovného i kultúrneho programu. Povzbudzujeme jednotlivé rodiny k účasti na tomto nádhernom podujatí, ktorého program je zverejnený na webe alebo vo výveske.

▪ V uplynulom týždni boli na naše oba kostoly, kvety a pamätnú tabuľu obetované sumy: 10; 3x20,- a 3x50,- € a cez farský účet 100,- €. Katolícke masmédiá sme ako farnosť podporili sumou 1.375,- €. Všetkým dobrodincom, podporovateľom a priaznivcom vyslovujeme úprimne poďakovanie a srdečné Pán Boh zaplať a odmeň.

**Ďakujeme taktiež všetkým, ktorí nádherne pripravili tohtoročné nemčické hody!**